C 149/158
LV
Eiropas Savienības Oficiālais Vēstnesis
28.4.2023.
Trešdiena, 2022. gada 19. oktobris Komisijas ierosinātais teksts
Grozījums
Minētajos īstenošanas aktos uzskaita kaimiņos esošās kontei­ neru pārkraušanas ostas, kas atrodas ārpus Savienības, bet mazāk nekā 300 jūras jūdžu attālumā no Savienības teritorijas, ja konteineru pārkraušanas īpatsvars, kas izteikts divdesmit pēdu ekvivalentā vienībā, pārsniedz 65 % no attiecīgās ostas konteineru kopējās satiksmes nesenākajā divpadsmit mēnešu periodā, par kuru ir pieejami attiecīgie dati.
Šajā uzskaitē konteinerus uzskata par pārkrautiem, ja tos izkrauj no kuģa uz ostu tikai nolūkā iekraut citā kuģī.
Neiekļauj ostas, kas atrodas trešā valstī, kura faktiski piemēro tikpat vērienīgus pasākumus kā šajā regulā noteiktās prasības.
Minētos īstenošanas aktus pieņem saskaņā ar pārbaudes procedūru, kas minēta 27. panta 3. punktā.
Grozījums Nr.
60 Regulas priekšlikums 2. pants – 2.b daļa (jauna) Komisijas ierosinātais teksts
Grozījums
Dalībvalstis no 1. punkta a) un b) apakšpunkta piemērošanas var atbrīvot konkrētus maršrutus un ostas attiecībā uz enerģiju, kas patērēta reisos, kurus veic pasažieru kuģi, kas nav kruīza pasažieru kuģi, starp dalībvalsts jurisdikcijā esošu piestāšanas ostu un tās pašas dalībvalsts jurisdikcijā esošu piestāšanas ostu, kura atrodas salā, kurā ir mazāk nekā 100 000 pastāvīgo iedzīvotāju, un attiecībā uz enerģiju, ko tie patērē, uzturoties attiecīgās salas ostā.
Dalībvalstis par šiem atbrīvojumiem pirms to stāšanās spēkā paziņo Komisijai, kas tos publicē Eiropas Savienības Oficiālajā Vēstnesī.
Šādus atbrīvojumus nepiemēro pēc 2029. gada 31. decembra.